[bookmark: _GoBack]Doložka vybraných vplyvov

	1. Základné údaje

	Názov materiálu

	Návrh zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov a ktorým sa menia a dopĺňajú niektoré zákony

	Predkladateľ (a spolupredkladateľ)

	Ministerstvo vnútra Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	14 - 23. október 2025

	Predpokladaný termín predloženia na pripomienkové konanie
	október 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	marec 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Platný zákon o priestupkoch neobsahuje úpravu niektorých právnych inštitútov a niektoré jestvujúce riešenia je potrebné spresniť. 

Sú tiež potrebné legislatívno-technické úpravy, ktorých cieľom je upraviť nepresnosti zákona o priestupkoch spôsobené v dôsledku iných legislatívnych procesov, ako aj vývoja právneho poriadku Slovenskej republiky. 

Na základe poznatkov získaných doterajšou praxou správnych orgánov prejednávajúcich priestupky vyvstáva tiež potreba zvýšenia pokút za spáchané priestupky upravené v zákone o priestupkoch, nakoľko pri väčšine priestupkov nedošlo od vyhlásenia zákona o priestupkoch v roku 1990 k zvýšeniu sadzieb, okrem zmeny v súvislosti s prijatím novej meny.

Zároveň z aplikačnej praxe vyvstala potreba zefektívnenia sankčného mechanizmu, a to v podobe zavedenia nového druhu sankcie – menších obecných prác.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Návrh zákona sa predkladá na základe Plánu legislatívnych úloh vlády Slovenskej republiky na rok 2025 z dôvodu potreby riešenia nedostatkov právnej úpravy vyplývajúcich z aplikačnej praxe s cieľom skvalitnenia činnosti správnych orgánov prejednávajúcich priestupky, ako aj orgánov objasňujúcich priestupky pri zohľadnení aplikačnej praxe a z nej vyplývajúcich požiadaviek.

Navrhujú sa konkrétne riešenia:
- Navýšenie pokút pri jednotlivých priestupkoch, nakoľko pri väčšine priestupkov nedošlo od vyhlásenia zákona o priestupkoch v roku 1990 k zvýšeniu sadzieb, okrem zmeny v súvislosti s prijatím novej meny.
- Zavedenie sankcie menších obecných prác.
- Vypustenie niektorých skutkových podstát priestupkov z dôvodu ich duplicity so skutkovými podstatami priestupkov podľa osobitných predpisov. 
- Legislatívno-technická úprava s cieľom upraviť nepresnosti zákona o priestupkoch spôsobené v dôsledku iných legislatívnych procesov, ako aj vývoja právneho poriadku Slovenskej republiky.
- Možnosť orgánu objasňujúcemu priestupok zverejniť osobné údaje zachytené prostredníctvom zvukového, obrazovo-zvukového alebo obrazového záznamu za účelom zistenia totožnosti osoby podozrivej zo spáchania priestupku.
- Úprava povinnosti uhradiť trovy konania pri osobách, ktoré v čase spáchania priestupku nedovŕšili vek 18 rokov. 


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
- páchatelia priestupkov, 
- správne orgány, orgány Policajného zboru, prípadne iné fyzické osoby,
- obce, ktoré budú musieť zabezpečiť pre páchateľa výkon menších obecných prác na základe rozhodnutia o priestupku. 


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Nulový variant - Ponechanie právnej úpravy bez zmeny, čo by znamenalo, že bude pretrvávať súčasný stav, a to, že väčšina sadzieb pokút nebude zodpovedať vývoju inflácie od roku 1990 a nebudú tak mať pre páchateľov dostatočný odstrašujúci účinok. Vo vzťahu k navrhovaným zmenám vychádzajúcim z aplikačnej praxe by v prípade neprijatia úpravy pretrvávali nedostatky právnej úpravy, ktoré sťažujú nerušený výkon činnosti orgánov objasňujúcich priestupky, ako aj orgánov prejednávajúcich priestupky. 


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Preskúmanie účelnosti návrhu zákona bude vykonané po 2 rokoch po nadobudnutí jeho účinnosti.
Preskúmaný bude:
· vplyv na vývoj priestupkovosti v súvislosti s navýšením pokút (vplyv na vývoj kriminálneho správania).
· vplyv na vývoj priestupkovosti v súvislosti s ukladaním sankcie menších obecných prác  (vplyv na vývoj kriminálneho správania).


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☒	Pozitívne
	☐	Žiadne
	☒	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☒	Pozitívne
	☐	Žiadne
	☒	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Podľa § 13 odsek 3 zákona o priestupkoch sú pokuty uložené za priestupky príjmom štátneho rozpočtu, ak odsek 4 alebo osobitný predpis neustanovuje inak. Podľa § 13 odsek 4 zákona o priestupkoch sú pokuty za priestupky uložené obcou alebo obecnou políciou príjmom obce. Vzhľadom na uvedené a plánované zvýšenie hornej hranice pokuty, ktorú je možné za vybrané priestupky uložiť, sa očakáva pozitívny vplyv na rozpočet verejnej správy a rozpočty obcí.  Negatívne vplyvy na rozpočet verejnej správy možno očakávať v súvislosti so zavedením nového druhu sankcie menších obecných prác. Ak budú správne orgány ukladať túto sankciu namiesto peňažnej pokuty, o to nižší bude príjem do rozpočtu verejnej správy. Čiastočne negatívny vplyv na rozpočet verejnej správy sa očakáva v súvislosti so znížením trov priestupkového konania na polovicu v prípade osôb, ktoré v čase spáchania priestupku nedovŕšili 18. rok veku. 

Pozitívne sociálne vplyvy bude mať zníženie paušálnej sumy trov konania pre osoby mladšie ako 18 rokov. 

Predkladaný návrh zákona má zároveň čiastočne negatívny vplyv na manželstvo, rodičovstvo a rodinu, najmä v kontexte navýšenia pokút za spáchanie priestupkov a v zavedení novej sankcie menších obecných prác. 


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Mgr. Otto Lohnický, vedúci oddelenia správneho a priestupkov, odbor všeobecnej vnútornej správy, sekcia verejnej správy MV SR, e-mail: oto.lohnicky@minv.sk, tel. 0961577145

JUDr. Eva Straková, LL.M., generálny štátny radca, oddelenie správneho a priestupkov, odbor všeobecnej vnútornej správy, sekcia verejnej správy MV SR, e-mail: eva.strakova@minv.sk,tel. 0961577146


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Predkladateľ pri vypracovaní materiálu vychádzal z potreby odstránenia problémov, na ktoré poukázala aplikačná prax správnych orgánov. Nakoľko išlo o opakujúce sa problémy, bolo nutné sa nimi zaoberať na legislatívnej úrovni. Predkladateľ vychádzal najmä z podnetov okresných úradov, ktoré prejednávajú priestupky, ako aj z podnetov orgánov objasňujúcich priestupky. Podkladom pre prípravu návrhu zákona boli zároveň podnety a pripomienky vznesené v medzirezortnom pripomienkovom konaní k návrhu novely zákona o priestupkoch v rámci legislatívneho procesu LP/2023/38. Materiál bol v tom čase po vyhodnotení pripomienkového konania a rokovaní Legislatívnej rady vlády SR predložený na rokovanie vlády, avšak vláda Slovenskej republiky o ňom už nerokovala. 

Predkladateľ sa zároveň opieral o zistenia vyplývajúce z materiálu Analýza priestupkov prejednaných odbormi všeobecnej vnútornej správy okresných úradov za roky 2020-2024. Hlavným cieľom analýzy prejednaných priestupkov je zistiť stav a rozsah priestupkovosti a utvoriť čo najucelenejší prehľad o skladbe priestupkov prejednávaných okresnými úradmi. Cieľom analýzy na úseku všeobecnej vnútornej správy, ktorý prejednáva priestupky v odvetvovej pôsobnosti Ministerstva vnútra Slovenskej republiky, je tiež zhodnotiť zákonnosť uplatňovania hmotnoprávnych a procesnoprávnych predpisov dotknutými orgánmi miestnej štátnej správy a z výsledkov analýzy prejednaných priestupkov vyvodiť opatrenia na zvyšovanie kvality výkonu štátnej správy. Účelom vypracovania analýzy prejednaných priestupkov je zistenie frekvencie prejednávania priestupkov na úseku všeobecnej vnútornej správy na okresných úradoch a porovnanie vývoja priestupkovosti.


	13. Stanovisko Komisie na posudzovanie vybraných vplyvov z PPK č. 165/2025
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☒  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia odporúča predkladateľovi v doložke vybraných vplyvov bode 9. Vybrané vplyvy materiálu odznačiť mechanizmus znižovania byrokracie a nákladov.
Odôvodnenie: Ak materiál nepredpokladá žiaden vplyv na podnikateľské prostredie, nasledujúce dva riadky sa nevypĺňajú.

Pripomienka akceptovaná – upravený bod 9 doložky.

K vplyvom na rozpočet verejnej správy
Komisia berie na vedomie, že návrh bude mať pozitívny aj negatívny vplyv na rozpočet verejnej správy, ktorý ale nie je možné kvantifikovať.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:




2

